5. 3. budgetopfølgning 2023 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 3. budgetopfølgning 2023 – herunder forslag 
til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet for 2023.
Budgetopfølgningen indeholder også en særskilt opgørelse over Favrskov Kommunes overholdelse af det 
oprindelige budget til serviceudgifter. Hvis kommunerne samlet set ikke overholder det oprindelige budget 
til serviceudgifter, skal kommunerne ifølge statens sanktionslovgivning betale en del af bloktilskuddet 
tilbage.
Budgetopfølgningen afsluttes med en samlet oversigt, der viser det forventede regnskabsresultat for 2023.
VURDERING
3. budgetopfølgning 2023 indeholder en vurdering af følgende fire områder:
Forslag til tillægsbevillinger og budgetomplaceringer
Forbrug af opsparede overskud på områder med overførselsadgang
Opgørelse af de samlede serviceudgifter
Status på anlægsforbruget i 2023.
Tillægsbevillinger
I 3. budgetopfølgning 2023 foreslås en samlet reduktion af budgettet på 20,5 mio. kr. i 2023.
Den samlede reduktion af budgettet skyldes forventede mindreudgifter på arbejdsmarkedsområdet på 26,5 
mio. kr. i 2023. I forbindelse med Økonomiaftalen for 2024 blev der mellem regeringen og KL aftalt en 
midtvejsregulering i 2023 af kommunernes finansiering af udgifter på arbejdsmarkedsområdet. [adresse] 
Kommune modtog 27,9 mio. kr. i 2023, hvilket blev indarbejdet i udgiftsbudgettet i 2. budgetopfølgning 
2023. Ved 3. budgetopfølgning 2023 kan der ikke konstateres den forudsatte stigning i udgifterne. Det 
foreslås derfor, at budgettet reduceres med 26,5 mio. kr. i 2023. På landsplan forventer KL ligeledes lavere 
udgifter til indkomstoverførsler end forudsat i midtvejsreguleringen.
På området for sårbare børn og unge foreslås en samlet reduktion af budgettet på 1,3 mio. kr. På 
serviceudgifterne forventes mindreudgifter på 300.000 kr. som følge af færre anbringelser. Samtidig 
forventes merindtægter på 2,4 mio. kr. fra den statslige refusionsordning i særligt dyre enkeltsager, idet 
priserne på de dyreste anbringelser er stigende. Udgifterne til tabt arbejdsfortjeneste viser fortsat en 
stigning, og der forventes merudgifter i 2023 på 1,4 mio. kr.
[adresse]: EMN-2023-00144
Dok-ID: 3618300
Sagsbehandler: sve
Byråd
28. november 2023  19:00
På socialområdet foreslås en tillægsbevilling på 6,1 mio. kr., hvilket svarer til forventningen ved 2. 
budgetopfølgning 2023. Der er forventede merudgifter til service på 10,2 mio. kr., hvilket skyldes, at der 
fortsat er flere borgere, der har behov for et botilbud. Merudgifterne modsvares af forventede merindtægter 
på 8,1 mio. kr. fra den statslige refusionsordning vedr. særligt dyre enkeltsager. Der forventes herudover 
merudgifter på 4,0 mio. kr. på overførselsudgifterne som følge af en konteringsændring vedr. STU-
udgifterne, hvor udgifterne er flyttet fra serviceudgifter til overførselsudgifter.
På ældreområdet foreslås bestillerbudgettet reduceret med 3,1 mio. kr. Der er forventede mindreudgifter til 
borgere i plejeboliger i andre kommuner samt færre visiterede timer i hjemmeplejen. Herudover er der en 
engangsindtægt vedrørende refusion for borgere fra andre EU-lande.
På den særlige demografimodel på ældreområdet (trappemodellen), som ligger under Økonomiudvalgets 
område, foreslås restbudgettet på 3,9 mio. kr. tilført kassebeholdningen.
Budgetopfølgningen indeholder herudover bl.a. forventede mindreudgifter til valg samt forventede 
merudgifter til AES-bidrag og arbejdsskader, lavere udnyttelsesgrad i dagplejen og flere elever i andre 
kommuners folkeskoler.
Serviceudgifter
Byrådet har tidligere givet tillægsbevillinger til serviceudgifter i 2023 på i alt 33,9 mio. kr. Det foreslås i 3. 
budgetopfølgning 2023, at der herudover gives tillægsbevilling til serviceudgifter på i alt 5,7 mio. kr. 
På de områder, hvor der overføres overskud og underskud mellem årene, forventer institutionsledere m.fl., 
at der anvendes i alt 29,1 mio. kr. i 2023 af de opsparede overskud. I budgettet for 2023 er der afsat en 
budgetramme på 25,4 mio. kr. til forbrug af opsparede overskud. Forbrug af opsparede overskud påvirker 
dermed Favrskov Kommunes samlede serviceudgifter med forventede merudgifter på 3,7 mio. kr. i forhold 
til budgettet.
Som led i midtvejsreguleringen af kommunernes finansiering modtog kommunerne medio 2023 
kompensation for stigende priser. Kompensationen blev afsat som en pulje på 14 mio. kr. i budget 2023 i 
forbindelse med 2. budgetopfølgning 2023. Puljen foreslås udmøntet ved regnskabsafslutningen for 2023, 
idet der ved regnskabsafslutningen er et bedre overblik over den samlede effekt af stigende priser i 2023. 
Merforbruget som følge af prisstigninger indgår i det forventede merforbrug af opsparede overskud på 
områder med overførselsadgang mellem årene. Såfremt institutioner mv. modtager beløb fra puljen, vil det 
reducere merforbruget. Puljen på 14 mio. kr. kan derfor modregnes i ovenstående beløb, hvilket reducerer 
de samlede forventede serviceudgifter.
De samlede forventede merudgifter til service udgør dermed 29,3 mio. kr. i 2023.
Som følge af midtvejsreguleringen er Favrskov Kommunes serviceramme forøget med 23,2 mio. kr. i 2023.
Jf. nedenstående tabel forventes i 3. budgetopfølgning 2023 et merforbrug i forhold til servicerammen på 
6,1 mio. kr. 
Vurdering af serviceudgifter i 2023
+ = merudgift
Mio. kr.
- = mindreudgift
Afgivne tillægsbevillinger i 2023 (inden 3. budgetopfølgning)
33,9
Forslag til udvidelse af budgettet til serviceudgifter i 3. budgetopfølgning 
2023
5,7
Forventet merforbrug af opsparede overskud (decentraliseringsaftaler 
mv.) i forhold til den budgetterede ramme
3,7
Pulje reserveret til prisstigninger
-14,0
Forventet merforbrug på serviceudgifter i alt
29,3
Forventet løft af servicerammen – midtvejsregulering 2023
-23,2
Forventet merforbrug på serviceudgifter i alt
6,1
Budgetopfølgningen indeholder endvidere enkelte budgetneutrale omplaceringer samt tekniske ændringer.
Anlæg
Det oprindelige budget 2023 udgør 109,9 mio. kr. på det skattefinansierede område. Der er overført 
rådighedsbeløb på i alt 180,6 mio. kr. fra tidligere år til færdiggørelse af allerede igangsatte 
anlægsprojekter. Der er givet tillæg til rådighedsbeløb på 3,7 mio. kr. Det samlede korrigerede 
anlægsbudget i 2023 på det skattefinansierede område (ekskl. jordforsyning og ældreboliger) udgør 
dermed 294,2 mio. kr.
Der forventes et forbrug i 2023 på anlægsprojekterne på det skattefinansierede område på ca. 141,3 mio. 
kr.
Såfremt det forventede forbrug realiseres, vil der være et merforbrug på anlægsprojekterne på ca. 31,4 
mio. kr. i forhold til det oprindelige budget for 2023, hvilket kan finansieres af overførte rådighedsbeløb og 
tidligere afgivne tillægsbevillinger.
I budgetopfølgningen gives ligeledes en status på jordforsyningsområdet. Der forventes merudgifter til køb 
af jord og byggemodning på ca. 39 mio. kr. og mindreindtægter fra salg af grunde på ca. 24 mio. kr. i forhold 
til det oprindelige budget for 2023.
Det foreslås, at der gives en anlægsbevilling med tilhørende rådighedsbeløb på 7,3 mio. kr. til køb af jord i 
Hannah Østergaard. 
Anlægsbevillingen 
finansieres 
af 
det 
afsatte 
rådighedsbeløb 
til 
køb 
af 
jord 
på 
jordforsyningsområdet.
ØKONOMI
I vedlagte notat til budgetopfølgningen fremgår forslaget til tillægsbevillinger øverst i beskrivelsen af hvert 
fagudvalg.
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
Udvalg (1.000 kr.)
2023
2024-27
Økonomiudvalget
2.298
0
Børne- og Skoleudvalget
751
0
Social- og Sundhedsudvalget
2.953
0
Arbejdsmarkedsudvalget
-26.500
0
I alt
-20.498
0
Note: Minus angiver mindreforbrug, som tilføres kassebeholdningen.
INDSTILLING
Direktøren for Job og Økonomi indstiller til Byrådet:
1.
At der inden for Økonomiudvalgets område gives en tillægsbevilling på 2.298.000 kr., som finansieres 
af kassebeholdningen.
2.
At der inden for Børne- og Skoleudvalgets område gives en tillægsbevilling på 751.000 kr., som 
finansieres af kassebeholdningen.
3.
At der inden for Social- og Sundhedsudvalgets område gives en tillægsbevilling på 2.953.000 kr., 
som finansieres af kassebeholdningen.
4.
At der inden for Arbejdsmarkedsudvalgets område gives en tillægsbevilling på -26.500.000 kr., som 
tilføres kassebeholdningen.
5.
At budgetomplaceringerne og de tekniske ændringer godkendes.
6.
At der godkendes en anlægsbevilling med tilhørende rådighedsbeløb på 7,3 mio. kr. til køb af jord i 
Hannah Østergaard. Rådighedsbeløbet finansieres af det afsatte rådighedsbeløb til køb af jord på 
jordforsyningsområdet.
BESLUTNING
Kultur- og Fritidsudvalget, 2. november 2023:
Fraværende: Ingen
Taget til efterretning.
Plan- og Landdistriktsudvalget 2. november 2023:
Fraværende: Jimmy Jacobsen
Taget til efterretning.
Social- og Sundhedsudvalget, 7. november 2023:
Fraværende: Valdemar Steffensen
Ad 3. og 5. Indstilles godkendt.
Børne- og Skoleudvalget, 7. november 2023:
Fraværende: Ingen
Ad 2. og 5. Indstilles godkendt.
Teknik- og Miljøudvalget, 8. november 2023:
Fraværende: Olfert Nilsson og Jon Hansen
Taget til efterretning.
Arbejdsmarkedsudvalget, 8. november 2023:
Fraværende: Ingen
Ad 4. Indstilles godkendt.
Økonomiudvalget, 21. november 2023:
Fraværende: Vera Dam, Øivind Winther
Mads Simonsen, Yda Andersen og Ziggy Bertelsen indstiller punkt 1-6 godkendt. 
Britt Clausen og Henrik Carlsen kan tiltræde indstillingen med undtagelse af de foreslåede 
budgetomplaceringer vedr. tildeling til daglig ledelse i daginstitutionerne i afsnit 2.2, som de i stedet foreslår 
behandlet i en særskilt politisk sag til Børne- og Skoleudvalget, Økonomiudvalget og Byrådet.
Byråd, 28. november 2023:
Fraværende: Ingen
Økonomiudvalgets indstilling blev godkendt med den tilføjelse, at ledelsesbehovene på dagstilbudsområdet 
indgår i det videre arbejde med den politiske aftale ”F. Øget fokus på kerneopgaven i dagtilbud og 
ældreplejen”, som indgår i budgetaftalen for 2023-26.
Bilag

3. budgetopfølgning 2023 - notat (3600233)
